PROJEKTS

**Līgums Nr. FM VID 2023/276**

**“****Etilspirta – absolūtā alkohola, aldehīdu frakcijas un sīveļļas iznīcināšanas pakalpojuma nodrošināšana”**

|  |  |
| --- | --- |
| Rīgā | Dokumenta datums ir tā elektroniskās parakstīšanas datums |

**Valsts ieņēmumu dienests**, NMR kods. 90000069281, Talejas ielā 1, Rīgā, kā vārdā saskaņā \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_\_, kā vārdā uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse,

saskaņā ar Valsts ieņēmumu dienesta iepirkuma “**Etilspirta – absolūtā alkohola, aldehīdu frakcijas un sīveļļas iznīcināšanas pakalpojuma nodrošināšana**” iepirkuma identifikācijas Nr. FM VID 2023/276 rezultātiem, noslēdza šādu līgumu (turpmāk – Līgums):

1. **Līguma priekšmets**

Izpildītājs nodrošina etilspirtu saturošu produktu (turpmāk – Atkritumi) transportēšanu un iznīcināšanu (turpmāk – Pakalpojums).

Atkritumi atrodas 6 tvertnēs, katras tvertnes tilpums 1000 litri.

1. **Līguma summa un norēķinu kārtība**
   1. Līguma kopējā summa ir **\_\_\_\_\_\_\_\_\_,\_\_\_ EUR** (\_\_\_\_\_\_\_\_\_\_\_\_\_\_*euro* un \_\_ centi), bez pievienotās vērtības nodokļa (turpmāk – PVN). PVN tiek aprēķināts un maksāts papildus atbilstoši spēkā esošai nodokļa likmei Latvijas Republikā spēkā esošo normatīvo aktu noteiktajā kārtībā.
   2. Līguma kopējā summā ir ietvertas visas Līguma 1.punktā minētā Pakalpojuma izmaksas saskaņā ar Līguma 1.pielikumā noteiktajām cenām, kas saistītas ar Pakalpojuma sniegšanu, tajā skaitā darbaspēka izmaksas, kraušanas/savākšanas un transportēšanas nodrošināšanai nepieciešamās tehnikas, aprīkojuma, ekipējuma izmaksas, transportēšanas izmaksas, vietas satīrīšanas izmaksas, ja kraušanas vai transportēšanas laikā notiek šķidruma izlīšana vai tvertnes saplīšana, iznīcināšanas izmaksas, ja nepieciešams pagaidu glabāšanas izmaksas, Pakalpojuma administrēšanas izmaksas, nodokļiem (izņemot PVN), nodevām, ar nepieciešamo atļauju saņemšanu no trešajām personām saistītās izmaksas, un visām citām izmaksām, kas nepieciešamas līguma savlaicīgai un kvalitatīvai izpildei.
   3. Pēc faktiskās Atkritumu iznīcināšanas Izpildītājs 10 (desmit) darba dienu laikā Pasūtītājam uz elektroniskā pasta adresi atsūta iznīcināšanas fakta apliecinošus dokumentus. Visi Līgumā noteiktie rēķini ir sūtāmi uz Pasūtītāja elektronisko pasta adresi: FP.lietvediba@vid.gov.lv, e-rēķinus Izpildītājs nosūta uz e-adresi EINVOICE\_VID@ 90000069281. Ja Izpildītājs iesniedz elektronisko rēķinu tam jāatbilst normatīvajos aktos noteiktajam formātam.
   4. Pasūtītājs veic samaksu ar pārskaitījumu uz Izpildītāja norēķinu kontu 30 (trīsdesmit) dienu laikā pēc Pasūtītājs ir saņēmis Līguma 2.3.apakšpunktā norādītos dokumentus un Izpildītāja rēķinu.
   5. Līguma cena ir norādīta, paredzot prognozējamo cenu svārstību risku un ir nemainīga visā Līguma darbības laikā.
   6. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.22.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2. **Pakalpojuma apraksts un sniegšanas kārtība**
   1. Atkritumu apraksts un klasifikācija:
      1. Etilspirts - absolūtais alkohols (šķidrums) (3464,47 litri) – (paraugu testēšanas rezultāti: etilspirta koncentrācija 96,5-96,6 tilp. %; metanola saturs 0,06-0,09 tilp. %);
      2. Sīveļļas (337,20 litri) (paraugu testēšanas rezultāti: etilspirta koncentrācija 91,5-96,5 tilp. %; gaistošie organiskie savienojumi 0,34-1,43 tilp. %);
      3. Aldehīdu frakcija (257,16 litri) (parauga testēšanas rezultāti: etilspirta koncentrācija 7,5 tilp. %; gaistošie organiskie savienojumi 2,98 tilp. %).
   2. Pasūtītāja pilnvarotā persona Izpildītājam nosūta pieteikumu par Pakalpojuma uzsākšanu.
   3. Izpildītājs 5 (piecu) darba dienu laikā no Pasūtītāja pieteikuma nosūtīšanas dienas, Pasūtītājam nosūta apstiprinājumu un Pakalpojuma izpildes grafiku (potenciālais pakalpojuma sniegšanas laiks, transportēšanas reisu skaits, adrese).
   4. Izpildītājs Atkritumu transportēšanu nodrošina pārsūknējot Atkritumus savās tvertnēs/pārved Atkritumus kopā ar visām tvertnēm uz pakalpojuma izpildes vietu (*Līguma punkts tiks precizēts atbilstoši izvēlēta pretendenta piedāvājumam un pretendenta pievienotam aprakstam par Pakalpojuma nodrošināšanu)*.
   5. Atkritumu iznīcināšana tiek nodrošināta atbilstoši attiecīgā komersanta, kurš veiks iznīcināšanu, tehnoloģiskajiem risinājumiem un izvēlētajā veidā, kas norādīti Līguma 3.4. apakšpunktā.
   6. Izpildītājs nodrošina Atkritumu iekraušanu/savākšanu atrašanās adresē Ludzā, Liepājas ielā 2 B un aiztransportēšanu uz pakalpojuma izpildes vietu ne ilgāk kā 6 (sešu) nedēļu laikā no Līguma 3.2. apakšpunktā noteiktā pieteikuma nosūtīšanas dienas.
   7. Pēc Līguma 3.6. apakšpunktā noteiktās izpildes Izpildītājs nodrošina tvertņu transportēšanu atpakaļ uz Nodrošinājuma valsts aģentūru Liepājas ielā 2 B, Ludzā ne ilgāk kā 1 (vienas) nedēļas laikā.
   8. Izpildītājs Atkritumu iznīcināšanu nodrošina ne vēlāk kā līdz 4 (četru) mēnešu laikā no pilnvarotās personas pieteikuma nosūtīšanas dienas.
   9. Izpildītājs apliecina, ka faktiskā Atkritumu iznīcināšanas vieta ir kādā no Eiropas Savienības vai Eiropas Ekonomikas zonas, vai NATO dalībvalstīm.
   10. Ja Atkritumu iznīcināšana tiks veikta ārpus Latvijas Republikas, Izpildītājs nodrošina atkritumu pārrobežu sūtījumu saskaņošanu.
   11. Izpildītājs nodrošina Pakalpojuma sniegšanu darba dienās darba laikā no plkst. 8:30 līdz plkst. 17:00.
   12. Pirms Atkritumu transportēšanas tiek sastādīts pieņemšanas – nodošanas akts (Līguma 1.pielikums). Aktu paraksta Līguma 9.10.apakšpunktā norādītas Pasūtītāja un Izpildītāja pilnvarotās personas. Akta paraugs ir pievienots Līgumam kā pielikums.
   13. Pēc faktiskās Atkritumu iznīcināšanas Izpildītājs 10 (desmit) darba dienu laikā Pasūtītājam uz Līguma 9.10.1.apakšpunktā norādīto elektroniskā pasta adresi atsūta iznīcināšanas fakta apliecinošus dokumentus, ievērojot Līguma 3.5. - 3.10.apakšpunktos minēto.
3. **Pušu saistības**
   1. Izpildītājs apņemas:
      1. nodrošināt Pakalpojuma izpildi Līgumā paredzētajā termiņā, apjomā un kvalitātē atbilstoši Līguma un tā pielikuma nosacījumiem;
      2. sniegt Pakalpojumu atbilstoši visu to Latvijas Republikas spēkā esošo normatīvo aktu prasībām, kas uz to attiecas, tai skaitā darba drošības, ugunsdrošības, vides aizsardzības prasībām, u.c., kā arī uzņemas atbildību par jebkādiem minēto noteikumu pārkāpumiem un to izraisītajām sekām;
      3. sniegt Pakalpojumu ar atbilstoši sagatavotu un ekipētu personālu, ar specializēto transportu un aprīkojumu, iekārtām, kas nerada apdraudējumu cilvēka dzīvībai, veselībai, videi.
      4. nodrošināt Atkritumu savākšanu un vietas satīrīšanu, ja kraušanas vai transportēšanas laikā notiek vielas izlīšana vai tvertnes saplīšana.
      5. nodrošināt Atkritumu pieņemšanu iznīcināšanai atbilstoši normatīvo aktu prasībām un garantē, ka tam ir visas nepieciešamās atļaujas, licences vai sertifikāti Līgumā noteiktā Pakalpojuma sniegšanai.
      6. uzturēt visas nepieciešamās atļaujas, licences vai sertifikātus Līgumā noteiktā Pakalpojuma sniegšanai;
      7. Līguma saistību izpildē neveikt darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
      8. Pasūtītājs apņemas veikt samaksu par kvalitatīvi un laikā sniegto Pakalpojumu Līgumā noteiktajos termiņos un kārtībā;
4. **Pušu atbildība**
   1. Ja Izpildītājs neuzsāk Pakalpojuma sniegšanu un nepieņem Atkritumus ar Pasūtītāja pilnvaroto personu saskaņotajos termiņos vai apjomā, Pasūtītājs piemēro Izpildītājam līgumsodu 10% (desmit procentu) apmērā no Līguma summas bez PVN.
   2. Ja Izpildītājs neievēro Līguma 3.3., 3.6., 3.8.apakšpunktos norādīto termiņu, Pasūtītājs katrā atsevišķā gadījumā prasa Piegādātāju samaksāt līgumsodu 1% (viena procenta) apmērā Līguma summas bez PVN par katru nokavēto maksājuma dienu, bet kopumā ne vairāk kā 10% (desmit procenti) no piegādātās un nesamaksātās Preces vērtības bez PVN.
   3. Ja Pasūtītājs neveic ar Līgumu saistītos maksājumus Līgumā noteiktajā termiņā, Izpildītājs Pasūtītājam piemēro līgumsodu 0,1 % (procenta vienas desmitās daļas) apmērā no termiņā nesamaksātās summas bez PVN par katru nokavējuma darba dienu, bet ne vairāk kā 10% (desmit procentu) apmērā no nesamaksātās rēķinā norādītās summas bez PVN.
   4. Pasūtītājs ir tiesīgs aprēķināto līgumsodu ieturēt ieskaita veidā no paredzētā Pasūtītāja maksājuma Izpildītājam.
   5. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
   6. Līgumsoda samaksa neatbrīvo Puses no pārējo Līgumā noteikto saistību izpildes un zaudējumu atlīdzināšanas pienākuma. Līgumsoda summa netiek ieskaitīta zaudējumu atlīdzībā.
5. **Līguma darbības termiņš**
   1. Līgums stājās spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei.
   2. Līgums ir noslēgts vienreizēja darījuma veikšanai.
   3. Pusēm ir tiesības izbeigt Līguma darbību 30 (trīsdesmit) dienas iepriekš rakstiski paziņojot par to otrai Pusei. Līguma izbeigšanas gadījumā Izpildītājam ir pienākums 10 (desmit) darba dienu laikā atgriezt samaksāto neizpildītā Pakalpojuma daļas summu Pasūtītājam, pārskaitot to uz Pasūtītāja bankas kontu.
   4. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
   5. ja atbilstoši Starptautisko un Latvijas Republikas nacionālo sankciju likumam Līguma 9.13.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
   6. ja uz Izpildītāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
   7. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.13.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
6. **Nepārvarama vara**

7.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

7.2. Par nepārvaramu varu netiek uzskatīti Izpildītāja darbinieku nepieejamība darba nespējas vai citu iemeslu dēļ.

7.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

7.4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

7.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

1. **Pasūtījumu konfidencialitāte un fizisko personu datu aizsardzība**
   1. Puses apņemas visā Pušu sadarbības laikā, kā arī pēc Līguma izbeigšanās neizpaust trešajām personām finansiālu un cita veida informāciju, kas Pusēm kļuvusi zināma Līguma izpildes rezultātā. Šāda informācija tiek uzskatīta par konfidenciālu un nevar tikt izpausta vai padarīta publiski pieejama bez Pušu rakstiskas piekrišanas, izņemot Latvijas Republikā spēkā esošajos normatīvajos aktos noteiktos gadījumus.
   2. Līguma 8.1.apakšpunktā noteiktā informācija netiek uzskatīta par konfidenciālu, ja tā kļuvusi publiski pieejama saskaņā ar Latvija Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
   3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
   4. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. Izpildītājam ir pienākums, sniedzot Pakalpojumu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.
2. **Citi noteikumi**
   1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.
   2. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
   3. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
   4. Puses vienojas, ka jebkurš strīds, nesaskaņa vai prasība, kas izriet no Līguma, skar Līgumu, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek risināts sarunu ceļā. Ja vienošanās netiek panākta, tad strīdus jautājumu risina tiesā Latvijas Republikā spēkā esošajos normatīvajos aktos noteiktajā kārtībā.
   5. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa, faksa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta VID Finanšu pārvaldes direktors, vai persona, kura viņus aizvieto.
   6. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Izpildītājs brīdina Pasūtītāju par šādu apstākļu iestāšanos 30 (trīsdesmit) dienas iepriekš.
   7. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   8. Par Līguma grozījumiem un papildinājumiem, izņemot Līguma 9.5.apakšpunktā noteikto gadījumu, Puses vienojas rakstiski. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām. Puses ir tiesīgas veikt šādus būtiskus Līguma grozījumus:– precizēt Līgumā noteikto pakalpojumu ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
   9. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
   10. Puses vienojas, ka Līguma izpildē tiek norīkotas šādas Pušu pilnvarotās personas:
       1. no Pasūtītāja puses:\_\_\_\_\_\_\_\_\_\_\_\_\_\_\_\_\_.
       2. no Izpildītāja puses:\_\_\_\_\_\_\_\_\_\_\_\_\_\_\_\_\_.
   11. Pasūtītāja un Izpildītāja (to pilnvaroto personu, kas noteiktas Līguma 9.10. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 9.10. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
   12. Izpildītāja patiesā labuma guvējs ir/nav \_\_\_\_\_\_\_\_\_\_\_\_\_\_. Izpildītājam ir pienākums nekavējoties ziņot Pasūtītājam par Izpildītāja patiesā labuma guvēja maiņu.
   13. Izpildītājs 2 (divu) darbdienu laikā rakstveidā informē Pasūtītāju:
       1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
       2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
   14. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
   15. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.

**Pušu rekvizīti un paraksti**

|  |  |  |
| --- | --- | --- |
| **Pasūtītājs:**  **Valsts ieņēmumu dienests**  Valsts ieņēmumu dienests  Talejas iela 1, Rīga, LV-1978  NMR kods Nr.: 90000069281  PVN maksātāja Nr.: LV90000069281  Tālr.: 67122689  e-pasts: vid@vid.gov.lv  eAdrese: \_DEFAULT@90000069281  Norēķinu rekvizīti:  Valsts kase  Kods: TRELLV22  Konta Nr.: LV26TREL2130056037000 | **Izpildītājs:** |  |

1.pielikums

Līguma FM VID 2023/276

“Etilspirta – absolūtā alkohola, aldehīdu frakcijas un sīveļļas iznīcināšanas pakalpojuma nodrošināšana”

**PARAUGS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **PIEŅEMŠANAS – NODOŠANAS AKTS Nr.\_\_**  pie \_\_\_\_\_\_\_\_Līguma Nr. FM VID 2023/276  „ **Etilspirta – absolūtā alkohola, aldehīdu frakcijas un sīveļļas iznīcināšanas pakalpojuma nodrošināšana”**  \_\_\_\_\_\_\_\_\_\_\_ (sastādīšanas vieta) (datums)  Pasūtītāja pilnvarotā persona Valsts ieņēmumu dienesta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ un Izpildītāja pilnvarotā persona \_\_\_\_\_\_\_\_\_\_\_\_\_\_\_\_\_\_\_ apliecina, ka Izpildītājs \_\_\_\_\_\_\_\_ (datums) laikā no plkst.\_\_\_\_\_\_:\_\_\_\_\_\_ līdz plkst.\_\_\_\_\_\_:\_\_\_\_\_\_\_\_ sniedza Pasūtītājam Pakalpojumu saskaņā ar Līguma Nr. FM VID 2023/276 noteikumiem:  □ Atkritumu transportēšana no Liepājas ielas 2 B, Ludzā līdz \_\_\_\_\_\_\_\_\_\_\_\_\_ (norāda Izpildītāja norādīto galamērķi) ar mērķi atkritumus iznīcināt/ uzglabāt līdz iznīcināšanai (nosvītro nevajadzīgo):   |  |  | | --- | --- | | Atkritumu apraksts |  | | Atkritumu apjoms (svars, skaits) |  |   [vai]  □ Atkritumu nodošana pagaidu glabāšanā/ iznīcināšana \_\_(nosvītro nevajadzīgo)\_\_\_\_\_\_\_\_\_\_\_ (norāda Izpildītāja norādīto galamērķi):   |  |  | | --- | --- | | Atkritumu apraksts |  | | Atkritumu apjoms (svars, skaits) |  |   Piezīmes\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Akts par Pakalpojumu sniegšanu sastādīts divos eksemplāros uz 1 (vienas) lapas.  (skaits vārdiem)   |  |  | | --- | --- | | Pasūtītāja pilnvarotā persona  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Izpildītāja pilnvarotā persona  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |

**Pušu rekvizīti un paraksti**

**Pasūtītājs: Pasūtītājs:**